Staðan er ævinlega sú sama . Þig langar að tala , en makinn er að horfa á sjónvarpið eða situr við tölvuna . Þú byrjar að segja honum eitthvað , eða spyrja hann spurningar og hann umlar eittvað , eða það sem verra er svarar ekki . Þér finnst eins og þú sért ósýnileg og hann er pirraður á því að þú skulir vera að trufla hann . – Þú lækkar raustina uns hún þagnar alveg . Þetta er sígilt vandamál sem margar konur þekkja , segir í grein á vefnum considerable.com . Það er sennilegt að karlar þekki þetta vandamál líka en við hjá Lifðu núna ákváðum að þýða greinina og staðfæra örlítið . En hvernig á að fá makann til að leggja við hlustir , þannig að hann heyri það sem þú hefur að segja ? Dr. Terri Orbuch , sérfræðingur í ástarsamböndum gefur nokkur ráð í greininni , sem sögð eru virka . . 1 . Veldu réttan stað og stund Tímasetning skiptir öllu máli og þú verður að taka mið af aðstæðum , segir Dr. Terri . Að reyna að ræða við mannin þinn á meðan hann er að horfa á fótboltaleik , eða rétt áður en þið farið í háttinn , er ekki góð hugmynd . Oft snýst þessi vandi meira um okkur sjálf en makann , segir hún . Okkur langar að tala um eitthvað sem við erum að hugsa um þá stundina og viljum gera það strax , því það hentar okkur best . En það er ekki víst að það henti makanum . Leið til að fá hlustun : Veldu rólegan tíma , þegar þið eruð tvö saman . Kannski yfir kvöldverðinum . Eða farið í stutta gönguferð um hverfið og ræðið saman í leiðinni . Önnur góð leið er að ræða saman í bílnum , ef þið eruð að fara eitthvað saman . Körlum finnst gott að leysa vandamál þegar fólk situr hlið við hlið , á meðan konum finnst gott að horfa framan í fólk þegar leysa á vandasöm mál . 2 . Gaumgæfðu orð þín vel Karlar og konur heyra hlutina ekki eins . Konum finnst gott að tala til að tengjast og ná sambandi við fólk . Þeim finnst gott að leggja öll spil á borðið . Karlar upplifa sömu orðræðu sem vandamál og hugsa strax , hvað hef ég nú gert ? Leið til að fá hlustun : Áður en þú byrjar að ræða það sem þig langar að tala um , reyndu að byrja á að segja eitthvað jákvætt . Ef þú byrjar á að nefna það hvað allt gangi vel í vinnunni hjá makanum eða þakka fyrir greiða sem hann gerði þér í gær , léttir það strax andrúmsloftið og auðveldar honum að slaka á . Það gerir að verkum að hann er opnari fyrir því sem þarf að ræða , segir hún . 3 . Notaðu setningar sem byrja á ÉG ekki setningar sem byrja á ÞÚ Ef þú segir til dæmis „ Þú virðir mig ekki viðlits “ eða „ Þú gengur aldrei frá fötunum þínum “ , fer hinn aðilinn í vörn . Hann upplifir þetta sem ásökun . Leið til að fá hlustun : Það er betra að segja „ Mér finnst það ömurlegt þegar þú hendir fötunum þínum á gólfið “ , eða „ Það særir mig þegar þú svarar mér ekki þegar ég tala við þig . “ . Ef þú notar orðið ég og talar út frá sjálfri / sjálfum þér , skilur sá sem þú talar við , hvaða áhrif hegðun hans hefur á þig . 4 . Forðastu að blanda öllu saman í einn graut Ef við lendum í rifrildi höfum við öll tilhneigingu til að fara að ræða ýmislegt sem hefur farið úrskeiðis í sambandinu áður og grafa upp gamlar syndir . Blanda öllu saman . Þetta kallar Dr. Terri „ kitchensikning “ . Hún segir að ekkert komi út úr þessu , þar sem þetta fær þann sem rætt er við til að láta sem hann heyri ekki í þér . Þegar þú svo vilt ræða málin í næsta skipti , reiknar hann með sama hrærigraut og hlusta ekki á það sem þú hefur að segja . Leið til að fá hlustun : Haltu þig við efnið . Ef þú finnur að þú ert pirruð eða ert að reiðast , andaðu þá djúpt nokkrum sinnum . Ef þú ert alveg að missa tökin á samræðunni , hættu þá bara og taktu þráðinn upp aftur síðar þegar þú ert upplagðari . 5 . Láttu hann vita af umræðunni með fyrirvara „ Karlar vilja ekki láta koma sér á óvart “ segir Dr. Terri . Ef þú vilt ræða við makann um eitthvað sérstakt , eða mál sem þú hefur áhyggjur af , láttu hann þá vita með fyrirvara . Leið til að fá hlustun : Sendu tölvupóst eða sms skilaboð og segðu að þig langi til að taka frá tíma til að ræða ákveðið málefni . Eða hringdu bara í makann og fáðu hann til að taka frá tíma fyrir mikilvægt samtal . „ Þetta hjálpar körlum að undirbúa sig andlega fyrir það sem koma skal , segir Dr. Terri . 6 . Vertu góð fyrirmynd Þetta er kannski það mikilvægasta sem þú getur gert . „ Góð leið til að ná athygli annarra er að veita þeim sjálfum athygli . Þetta er lögmálið um gagnvirkni “ , segir Terri . Hún segir að ef þú ert elskulegur og veitir því athygli sem makinn þinn segir , gefir þú gott fordæmi sem hann muni síðan fylgja næst þegar ræða þarf erfið mál . Leið til að fá hlustun : Næst þegar makinn talar við þig , gefðu honum allan þinn tíma . Slökktu á sjónvarpinu , leggðu frá þér bókina sem þú ert að lesa eða lokaðu tölvunni . Ef þú kemur fram eins og þú vilt að aðrir komi fram við þig , síast það inn og makinn fer að breyta hegðun sinni . „ Það virkar “ , segir hún . „ Kannski ekki á einum degi , eða fyrstu vikunni , en smá saman munt þú sjá að hegðun makans breytist “ .